Jaapani esindus rändas Saksamaale mööda Trans-Siberi raudteed, läbi Mand  uuria ja Nõukogude Liidu. Reis kestis ligi kaks nädalat. "See oli minu esimene reis väljaspool Aasiat ja mul polnud aimugi, kuhu liikusin ning kaugel see oli," rääkis Sohn. "Olin rahutu ja pisut närviline.  Ma ei teadnud, mida Saksamaalt loota ja muidugi ei teadnud, mis seal üldse toimub." Seal aga toimus totaalne ettevalmistus selleks, mida pärast kutsuti Hitleri mängudeks. Berliini olümpiamängud pidid näitama kogu maailmale aaria rassi ja kultuuri üleolekut. Sohn oli jahmunud, kui nägi esmakordselt Lääne linna. "Taipasin kohe, kui suur on lõhe Ida ja Lääne vahel," ütles ta. "Nägin suuri hooneid ja kõikjal tundusid inimesed olevat hoolsad. Ma ei saanud kõigiga suhelda. Olin erinevast maailmast."